**Súťažné podklady**

|  |
| --- |
| Č. p.: 09984/2021/KÚ/OSMS-007  **Verejný obstarávateľ:** |
| Národný bezpečnostný úrad  Budatínska 30, 851 06 Bratislava  Slovenská republika |
|  |
|  |

**Predmet zákazky:**

**„Analytický nástroj - Softvér“**

obstarávaného podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len "zákon č. 343/2015 Z. z.")

Schvaľuje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Roman Konečný

riaditeľ Národného bezpečnostného úradu

**OBSAH SÚŤAŽNÝCH PODKLADOV**

**Časť I. INFORMÁCIE O VEREJNOM OBSTARÁVATEĽOVI**

1. Identifikácia verejného obstarávateľa

**Časť II. INFORMÁCIE O SYSTÉME POUŽITOM NA ZADÁVANIE TEJTO ZÁKAZKY**

2 Všeobecne o Elektronickom kontraktačnom systéme

3 Podmienky používania elektronických zariadení v rámci zadávania tejto zákazky

4 Dostupnosť dokumentov

**Časť III. INFORMÁCIE O PREDMETE ZÁKAZKY**

5 Predmet zákazky

6 Rozdelenie predmetu zákazky

7 Miesto poskytnutia predmetu zákazky

8 Lehoty poskytnutia služby

9 Zdroj finančných prostriedkov

**Časť IV. INFORMÁCIE O PONUKE**

**Príprava ponuky**

10 Vyhotovenie ponuky

11 Jazyk ponuky

12 Variantné riešenie

13 Mena a ceny uvádzané v ponuke, mena finančného plnenia

14 Zábezpeka ponuky

**Obsah ponuky**

15 Obsah ponuky

16 Doklady preukazujúce splnenie podmienok účasti

17 Ponuka uchádzača

**Predkladanie ponuky**

18 Náklady na ponuku

19 Oprávnenie predložiť ponuku

20 Predloženie ponuky a späťvzatie ponuky

21 Miesto a lehota na predkladanie ponuky

22 Lehota viazanosti ponuky

**Časť V. KOMUNIKÁCIA A VÝMENA INFORMÁCII MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

**Dorozumievanie a vysvetľovanie**

23 Dorozumievanie a výmena informácií medzi verejným obstarávateľom a záujemcami/uchádzačmi

24 Obhliadka miesta poskytnutia predmetu zákazky

**Otváranie ponúk**

25 Otváranie ponúk

**Vyhodnocovanie ponúk**

26 Preskúmanie a hodnotenie ponúk

27 Vysvetľovanie ponúk, odôvodnenie mimoriadne nízkej ponuky

28 Vylúčenie ponuky/uchádzača

29 Vyhodnocovanie návrhov na plnenie kritérií

**Elektronická aukcia**

30 Elektronická aukcia

**Vyhodnotenie splnenia podmienok účasti**

31 Posúdenie splnenia podmienok účasti

32 Vysvetľovanie dokladov na preukázanie splnenia podmienok účasti

33 Vylúčenie uchádzača

**Prijatie ponuky**

34 Informácia o výsledku vyhodnocovania ponúk

**Časť VI. INFORMÁCIE O ZMLUVE**

35 Typ zmluvy

36 Uzavretie zmluvy

**PRÍLOHY:**

Príloha č. 1: Opis predmetu zákazky, technické požiadavky

Príloha č. 2: Návrh na plnenie kritéria

Príloha č. 3: Podmienky účastí

Príloha č. 4: Kritérium na vyhodnotenie ponúk, pravidlá jeho uplatnenia a pravidlá elektronickej aukcie

Príloha č. 5: Čestné vyhlásenie o neprítomnosti konfliktu záujmov

Príloha č. 6: Zoznam subdodávateľov

Príloha č. 7: Návrh zmluvy

Príloha č. 8: Identifikačné údaje uchádzača

# Časť I.

**INFORMÁCIE O VEREJNOM OBSTARÁVATEĽOVI**

## IDENTIFIKÁCIA VEREJNÉHO OBSTARÁVATEĽA

Identifikácia: § 7 ods. 1 písm. a) zákona 343/2015 Z.z.

Názov organizácie: Národný bezpečnostný úrad

Adresa organizácie: Budatínska 30, 851 06 Bratislava

Krajina: Slovenská republika

Kód NUTS: SK01

IČO: 36061701

DIČ: 2021594245

Kontaktná osoba: npor. Miroslav Kovács

Telefón: 02 /6869 2045

E-mail: miroslav.kovacs@nbu.gov.sk

Internetová adresa (URL): www.nbu.gov.sk

# Časť II.

**INFORMÁCIE O POUŽITOM SYSTÉMENA ZADÁVANIE TEJTO ZÁKAZKY**

1. **VŠEOBECNE O ELEKTRONICKOM KONTRAKTAČNOM SYSTÉME**
   1. Zadávanie tejto zákazky vrátane realizácie elektronickej aukcie bude realizované Elektronickým kontraktačným systémom.
   2. Podrobnejšie informácie o subsystéme EPP sú uvedené vo Všeobecných podmienkach elektronického obstarávania, ktoré sú verejne prístupné v rámci systému EKS (ďalej len „VP EO“).
   3. Webové sídlo informačného systému, prostredníctvom ktorého sa verejné obstarávanie realizuje, je: [www.eks.sk](http://www.eks.sk).
   4. Každý, kto ako záujemca má záujem o účasť vo verejnom obstarávaní alebo chce predložiť ponuku a nie je registrovaný v EKS, je povinný sa registrovať v EKS na adrese <https://portal.eks.sk/SpravaDodavatelov/RegistraciaDodavatela/ZiadostORegistraciu>
   5. Hospodársky subjekt pri registrácii nemusí byť zapísaný v Zozname hospodárskych subjektov ani v Registri partnerov verejného sektora.
   6. Podmienky Identifikácie a Autentifikácie záujemcu/uchádzača sú uvedené vo VP EO.
2. **podmienky používania elektronických zariadení v rámci zadávania tejto zákazky**
   1. Na používanie EKS, ako aj jeho subsystému EPP je potrebné splnenie nasledujúcich technických požiadaviek:

Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware, ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

1. **dostupnosť dokumentov**
   1. Dokumenty potrebné na vypracovanie ponuky a na preukázanie splnenia podmienok účasti sú verejne, bezodplatne, neobmedzene, úplne a priamo prístupné na Elektronickej tabuli (Elektronických tabuliach v prípade rozdelenia predmetu zákazky na časti) v rámci subsystému EPP, systému EKS (ďalej len „systém EPP/EKS“) a predmetného verejného obstarávania (ďalej len na „Elektronická tabuľa“) od uverejnenia oznámenia o vyhlásení verejného obstarávania podľa zákona č. 343/2015 Z. z..
   2. Ak prístup k dokumentom potrebným na vypracovanie ponuky a na preukázanie splnenia podmienok účasti alebo ich časti nebude možné poskytnúť podľa zákona č. 343/2015 z dôvodu ochrany dôverných informácií podľa zákona č. 343/2015, verejný obstarávateľ uvedie v Oznámení o vyhlásení verejného obstarávania opatrenia, ktoré sa vyžadujú na ochranu dôverných informácií a informáciu, ako možno získať prístup k príslušnému dokumentu.

# Časť III.

**INFORMÁCIE O PREDMETE ZÁKAZKY**

1. **PREDMET ZÁKAZKY**
   1. **Názov predmetu zákazky :**

**Analytický nástroj - softvér** (ďalej len „predmet zákazky“).

* 1. Číselný kód predmetu zákazky pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV)

**Hlavný slovník:**

Hlavný predmet:

48460000-0 Analytický, vedecký, matematický a prognostický softvérový balík

Doplňujúci predmet:

48461000-7 Analytický alebo vedecký softvérový balík

* 1. Podrobné vymedzenie predmetu zákazky, technické požiadavky

Opis predmetu zákazky, technické požiadavky tvorí prílohu č. 1 týchto súťažných podkladov.

## ROZDELENIE PREDMETU ZÁKAZKY

* 1. Predmet zákazky nie je rozdelený na časti.
  2. Ponuka musí byť predložená na celý predmet zákazky.

1. **MIESTO POSKYTNUTIA PREDMETU ZÁKAZKY**
   1. Miesto plnenia predmetu zákazky:
      1. Národný bezpečnostný úrad, Budatínska 30, 851 06 Bratislava, SR
2. **LEHOTY POSKYTNUTIA PREDMETU ZÁKAZKY**

**Lehota plnenia predmetu zákazky:**

* 1. Trvanie zmluvy na dodanie predmetu zákazky a/alebo lehoty ukončenia dodania predmetu zákazky je do 30 dní od účinnosti zmluvy.
  2. Počas platnosti kúpnej zmluvy (ďalej len „Zmluva“) je uchádzač povinný poskytnúť tovary v kvalite ku ktorej sa zaviazal Zmluvou, ktorá bude výsledkom tohto verejného obstarávania, a to za podmienok stanovených v  Zmluve.

1. **ZDROJ FINANČNÝCH PROSTRIEDKOV**
   1. Predmet zákazky bude financovaný zo zdrojov štátneho rozpočtu objednávateľa.
   2. Na plnenie predmetu zákazky verejný obstarávateľ neposkytne žiadne finančné preddavky ani zálohové platby.
   3. Predpokladaná hodnota celej zákazky je **213 456,00 Eur bez DPH, t. j. 256 147,20 Eur s DPH.**
   4. Verejný obstarávateľ si vyhradzuje právo neuzavrieť Zmluvu so žiadnym uchádzačom v prípade, ak **predložená ponuka nebude v súlade so súťažnými podkladmi a v prípade, že objednávateľ nezíska finančné prostriedky zo štátneho rozpočtu**. V uvedenom prípade si verejný obstarávateľ vyhradzuje právo zrušiť použitý postup zadávania zákazky**.**

# Časť IV.

**INFORMÁCIE O PONUKE**

**Príprava ponuky**

## VYHOTOVENIE PONUKY

* 1. Ponuka musí byť vyhotovená výlučne elektronicky, spôsobom určeným funkcionalitou EKS a subsystémom EPP.
  2. Všetky náklady a výdavky spojené s prípravou, vyhotovením a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.
  3. Uchádzač predloží kompletnú ponuku v elektronickej podobe podľa týchto súťažných podkladov vo formáte/formátoch podľa príloh poskytnutých verejným obstarávateľom a to elektronickými prostriedkami, spôsobom určeným funkcionalitou EKS.
  4. Uchádzač je zodpovedný za označenie a zabezpečenie predložených dokumentov/Súborov v ponuke v súlade s platnými právnymi predpismi Slovenskej republiky a Európskej únie.
  5. Obhliadka miesta dodania/poskytnutia zákazky sa neuskutoční.

1. **JAZYK PONUKY**
   1. Ponuka a ďalšie doklady a dokumenty vo verejnom obstarávaní sa predkladajú v štátnom jazyku, t.j. v slovenskom jazyku.
   2. Ak je ponuka, doklad alebo dokument vyhotovený v cudzom jazyku, predkladá sa v zmysle § 21 ods. 6 zákona o verejnom obstarávaní spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t. j. slovenského jazyka.
2. **VARIANTNÉ RIEŠENIE** 
   1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
   2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.
3. **MENA A CENY UVÁDZANÉ V PONUKE, MENA FINANČNÉHO PLNENIA**
   1. Záujemcom/Uchádzačom navrhované zmluvné ceny za požadovaný predmet zákazky budú vyjadrené v európskych menových jednotkách (ďalej len EUR) a stanovené podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Zmluvné ceny nesmú byť viazané na inú menu alebo parameter.
   2. Záujemca/uchádzač stanoví maximálne jednotkové a zmluvné ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Záujemca/uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie Zmluvy, pričom do svojich cien, ktoré nesmú byť vyjadrené číslom „0“, ani záporným číslom, zahrnie všetky náklady spojené s plnením predmetu zákazky, vrátane dopravy, ako aj ostatných súvisiacich služieb. Pri nesplnení tejto náležitosti ponuky bude verejný obstarávateľ postupovať v súlade so zákonom.
   3. Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch vrátane návrhu Zmluvy. Výhradnou povinnosťou záujemcu je dôsledne preskúmať celý obsah súťažných podkladov, vrátane návrhu Zmluvy a na základe ich obsahu stanoviť navrhované maximálne ceny za poskytnutie predmetu zákazky. Záujemcom navrhované maximálne ceny za poskytnutie predmetu zákazky musia pokryť všetky náklady súvisiace s plnením Zmluvy, ktorá bude výsledkom tohto verejného obstarávania. V prípade, že záujemca/uchádzač bude úspešný, nebude akceptovaný žiadny jeho nárok na zmenu ponukovej ceny z dôvodu chýb a/alebo opomenutí jeho povinností.
   4. Ak je záujemca/uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú cenu v štruktúrovanom rozpočte ceny uvedie v zložení:

* Navrhovaná zmluvná cena v EUR bez DPH,
* Sadzba DPH v %,
* Výška DPH v EUR,
* Navrhovaná zmluvná cena v EUR vrátane DPH.
  1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní v ponuke tým, že túto informáciu jasne vyznačí.
  2. Ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania predmetu zákazky je v SR, tento uchádzač nebude pri plnení zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Verejný obstarávateľ nie je zdaniteľnou osobou a v tomto prípade je/bude registrovaný pre DPH podľa § 7 a/alebo § 7a zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z. Príslušná DPH bude uhradená v zmysle platných právnych predpisov.

1. **ZÁBEZPEKA PONUKY**
   1. Verejný obstarávateľ nevyžaduje na zabezpečenie viazanosti ponuky zloženie zábezpeky.
2. **OBSAH PONUKY**
   1. Obsah ponuky je definovaný v zmysle týchto súťažných podkladov a šablónou/formulárom ponuky, ktorý je uvedený v systéme EKS. Šablóna/formulárom ponuky s názvom „Ponuka“ je pre uchádzača prístupná z Elektronickej tabule predmetnej zákazky. Uchádzač predkladá ponuku tým spôsobom, že vyplní predmetnú šablónu/formulár ponuky v súlade s týmito súťažnými podkladmi svojim návrhom a prostredníctvom systému EKS ju odošle. Dokumenty v rámci ponuky predkladané v elektronickej podobe musia byť zo strany uchádzača vložené podľa bodu 10. Vyhotovenie ponuky týchto súťažných podkladov, pričom ponuka predložená uchádzačom musí obsahovať všetky doklady, dokumenty a vyhlásenia podľa bodov 16 a 17 týchto súťažných podkladov, vo forme uvedenej v týchto súťažných podkladoch, doplnené tak ako je to stanovené v týchto súťažných podkladov, t. j. vrátane hesla pre šifrovanie ponuky a potvrdenie tohto hesla jeho opätovným uvedením. Uchádzač nie je oprávnený meniť znenie dokladov, dokumentov a vyhlásení, ktorých šablóny/formuláre sú súčasťou týchto súťažných podkladov, je však oprávnený a povinný tieto správne a pravdivo vyplniť podľa požiadaviek verejného obstarávateľa na predmet zákazky uvedených v súťažných podkladoch.
3. **DOKLADY PREUKAZUJÚCE SPLNENIE PODMIENOK ÚČASTI**
   1. Podmienky účasti týkajúce sa osobného postavenia ako aj technickej spôsobilosti alebo odbornej spôsobilosti a podmienka podľa § 40 ods. 6 písm. g) zákona, ako aj spôsob ich preukazovania sú uvedené v predmetnom Oznámení o vyhlásení verejného obstarávania, a v týchto súťažných podkladoch v prílohe č. 3 Podmienky účasti.
4. **PONUKA UCHÁDZAČA**

**Ponuka uchádzača musí obsahovať:**

* 1. Čestné vyhlásenie uchádzača o pravdivosti a úplnosti všetkých dokladov a údajov uvedených v ponuke.
  2. Identifikačné údaje uchádzača (Príloha č. 8 súťažných podkladov).
  3. Čestné vyhlásenie o neprítomnosti konfliktu záujmov (Príloha č. 5 súťažných podkladov).
  4. Potvrdenia od výrobcu softvéru (licencií), že je uchádzač oprávnený predávať a inštalovať licencie, ktoré sú predmetom verejného obstarania. Dokument je možné nahradiť čestným vyhlásenie, že je oprávneným držiteľom takých práv, na základe ktorých je oprávnený zrealizovať predmet zákazky v súlade s platnými právnymi predpismi a zároveň vyhlasuje, že jeho realizovaním nedochádza k neoprávneným zásahom do autorských alebo iných práv tretích osôb.
  5. Podrobnú technickú špecifikáciu ponúkaných produktov s uvedením ceny v EUR bez DPH, vyčíslením DPH a ceny eur s DPH zaokrúhlených matematicky na 2 desatinné miesta.
  6. V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.
  7. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
  8. V prípade, ak ponuku podáva skupina dodávateľov, uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny (Vzor Plnomocenstva je uvedený v Prílohách k súťažným podkladom).
  9. V prípade, ak prostredníctvom systému EO EKS predkladá ponuku iná osoba ako štatutárny orgán alebo člen štatutárneho orgánu, súčasťou ponuky musí byť osobitné písomné splnomocnenie pre túto osobu realizovať úkony v rámci procesu verejného obstarávania prostredníctvom systému EO EKS.
  10. Návrh Zmluvy, ktorá je prílohou č. 7. súťažných podkladov vo formáte (napr. .pdf,...). Návrh Zmluvy musí byť doplnený o identifikačné údaje uchádzača a podpísaný uchádzačom alebo osobou oprávnenou konať za uchádzača. Návrh Zmluvy predloží uchádzač bez jej príloh.
  11. Návrh na plnenie kritéria v časti formuláru ponuky s názvom „Hodnotiace kritériá“ (Príloha č. 2 súťažných podkladov) uvedenej v rámci šablóny/formuláru ponuky s názvom „Ponuka“ v systéme EKS.  Uchádzač v návrhu na plnenie kritéria uvedie **c*enu za kompletné dodanie softvéru v EUR bez DPH***, a v súlade s požiadavkami uvedenými v súťažných podkladoch.
  12. Vyplnené potvrdenie o využití/nevyužití subdodávateľov alebo tretích osôb (Príloha   
      č. 6 súťažných podkladov).
  13. Dokumenty stanovené v prílohe č. 3. Podmienky účasti.
  14. Záujemca/uchádzač berie na vedomie, že elektronická podoba ponuky bude verejným obstarávateľom bezodkladne po uzavretí zmluvy s úspešným uchádzačom alebo zrušení postupu zadávania zákazky (ak to prichádza do úvahy), zverejnená na profile verejného obstarávateľa podľa § 64 ods. 1 písm. b) zákona o verejnom obstarávaní.

**Predkladanie ponuky**

1. **NÁKLADY NA PONUKU**
   1. Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto súťažných podkladov, t. j. elektronickými prostriedkami, spôsobom určeným funkcionalitou EKS, v lehote na predkladanie ponúk podľa týchto súťažných podkladov sa uchádzačom nevracajú. Zostávajú ako súčasť dokumentácie vyhláseného verejného obstarávania.
2. **oprávnenie predložiť ponuku**
   1. Záujemcom/uchádzačom môže byť hospodársky subjekt - fyzická osoba, právnická osoba, ako aj skupina takýchto osôb, ktorá na trhu dodáva tovar, uskutočňuje práce alebo poskytuje službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie/poskytnutie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu Zmluvy a komunikácie/zodpovednosti v procese plnenia Zmluvy. V prípade prijatia ponuky skupiny dodávateľov sa vyžaduje, aby skupina dodávateľov pred podpisom Zmluvy uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.
   2. Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej ponuku zaradiť do vyhodnotenia.
3. **predloženie ponuky a SPÄŤVZATIE ponuky**
   1. Každý uchádzač môže vo verejnom obstarávaní predložiť iba jednu ponuku na zákazku, buď samostatne sám za seba alebo ako člen skupiny dodávateľov, a to výlučne v písomnej forme – elektronickými prostriedkami, spôsobom určeným funkcionalitou EKS. **Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku**.
   2. Uchádzač predloží úplnú ponuku v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronickými prostriedkami, spôsobom určeným funkcionalitou EKS. Kódovanie a šifrovanie zabezpečuje systém EKS bez akejkoľvek potreby ďalších nástrojov.
   3. Verejný obstarávateľ elektronicky prostredníctvom funkcionality EKS potvrdí prijatie ponuky uchádzačovi.
   4. Verejný obstarávateľ vylúči uchádzača:
      1. ak nedodržal určený spôsob komunikácie,
      2. ak obsah jeho ponuky nie je možné sprístupniť,
      3. ak nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk, alebo
      4. ktorý je súčasne členom skupiny dodávateľov.
   5. Ponuka predložená v elektronickej podobe po uplynutí lehoty na predkladanie ponúk sa nesprístupní.
   6. Uchádzač môže predloženú ponuku vziať späť do uplynutia lehoty na predkladanie ponúk.
   7. Späť vzatie ponuky je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou EKS. Späť vzatú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk.
4. **miesto a lehota na predkladanie ponuky**
   1. Lehotu na predkladanie ponúk verejný obstarávateľ stanovil v súlade so zákonom do **01.02.2022, 10:00 hod**. miestneho času. Táto lehota je tiež uverejnená na Elektronickej tabuli tejto zákazky.
   2. Uchádzači doručia svoje ponuky v lehote na predkladanie ponúk výlučne elektronickými prostriedkami, spôsobom určeným funkcionalitou EKS.
   3. Obsah každej ponuky bude komisii sprístupnený až po uplynutí lehoty na predkladanie ponúk v lehote podľa zákona.
5. **lehota viazanosti ponuky**
   1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
   2. Lehota viazanosti ponúk je stanovená **na 5 mesiacov od termínu uvedeného v bode 21.1. súťažných podkladov.**
   3. Verejný obstarávateľ oznámi uchádzačom podľa zákona predpokladanú zmenenú lehotu viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.

# Časť V.

**KOMUNIKÁCIA A VÝMENA INFORMÁCIÍ MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

**Dorozumievanie a vysvetľovanie**

1. **komunikácia a výmena informácií medzi verejným obstarávateľom a záujemcami/uchádzačmi**
   1. Komunikácia a výmena informácií medzi verejným obstarávateľom a hospodárskymi subjektmi, resp. záujemcami/uchádzačmi sa uskutočňuje v slovenskom jazyku písomne – prostredníctvom elektronických prostriedkov, spôsobom určeným funkcionalitami EKS.
   2. Komunikácia, výmena a uchovávanie informácií sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke.
   3. Podrobné pravidlá a podmienky komunikácie a výmeny informácií v tomto verejnom obstarávaní v rámci EKS sú uvedené v platných VP EO.
2. **obhliadka miesta dodania/poskytnutia predmetu zákazky**
   1. Obhliadka miesta poskytnutia predmetu zákazky nebude realizovaná.

**Otváranie ponúk**

1. **OTVÁRANIE PONÚK**
   1. Neverejné otváranie ponúk elektronickými prostriedkami, spôsobom určeným funkcionalitou EKS, sa uskutoční v súlade so zákonom na mieste a v čase uvedenom v Oznámení o vyhlásení verejného obstarávania, na Elektronickej tabuli zriadenej v rámci postupu zadávania tejto zákazky a v týchto súťažných podkladoch, t. j. dňa **0**1**.02.2022 o 11:00 hod.** na adrese uvedenej podľa bodu 1. týchto súťažných podkladov.

**Vyhodnocovanie ponúk/ Úvodné úplné vyhodnotenie ponúk**

1. **posúdenie a hodnotenie ponúk**
   1. Komisia na vyhodnotenie ponúk (ďalej len „komisia“) vyhodnotí ponuky z hľadiska splnenia požiadaviek verejného obstarávateľa na predmet zákazky, a v prípade pochybností overí správnosť informácií a dôkazov, ktoré poskytli uchádzači. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami uvedenými v súťažných podkladoch a v Oznámení o vyhlásení verejného obstarávania a nesmie obsahovať také skutočnosti, ktoré sú v rozpore so všeobecne záväznými právnymi predpismi.
2. **vysvetľovanie ponúk, odôvodnenie mimoriadne nízkej ponuky**
   1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne – elektronickými prostriedkami, spôsobom určeným funkcionalitou EKS, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
   2. Ak sa pri určitej zákazke javí ponuka ako mimoriadne nízka vo vzťahu k tovaru alebo službám, komisia písomne – elektronickými prostriedkami, spôsobom určeným funkcionalitou EKS, požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:
      1. hospodárnosti výrobných postupov alebo hospodárnosti poskytovaných služieb,
      2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na poskytnutie služby,
      3. osobitosti tovaru alebo osobitosti služby navrhovanej uchádzačom,
      4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
      5. dodržiavania povinností voči subdodávateľom,
      6. možnosti uchádzača získať štátnu pomoc.
   3. Uchádzač musí doručiť písomne – elektronickými prostriedkami, spôsobom určeným funkcionalitou EKS odôvodnenie mimoriadne nízkej ponuky do dvoch pracovných dní odo dňa odoslania žiadosti o vysvetlenie.
   4. Ak uchádzač odôvodní mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.
   5. Komisia zohľadní vysvetlenie ponuky uchádzačom v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
3. **vylúčenie ponuky/uchádzača**
   1. Verejný obstarávateľ podľa zákona č. 343/2015 Z. z. vylúči uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.
   2. Verejný obstarávateľ vylúči ponuku, ak:
      1. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
      2. uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,
      3. uchádzačom predložené vysvetlenie ponuky nie je svojim obsahom v súlade s požiadavkou podľa zákona č. 343/2015,
      4. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,
      5. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona,
      6. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
      7. uchádzač sa pokúsil neoprávnene ovplyvniť postup verejného obstarávania.
   3. Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie.
   4. Verejný obstarávateľ písomne – elektronickými prostriedkami, spôsobom určeným funkcionalitou EKS, oznámi uchádzačovi vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom a lehoty, v ktorej môže byť doručená námietka podľa zákona.
4. **vyhodnocovanie návrhov na plnenie kritérií**
   1. Komisia zriadená verejným obstarávateľom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk, ktoré súvisí s predmetom zákazky a ktoré je nediskriminačné a podporuje hospodársku súťaž, určeného v prílohe č. 4 Kritérium na vyhodnotenie ponúk, pravidlá jeho/ich uplatnenia v Oznámení o vyhlásení verejného obstarávania a na základe pravidiel jeho uplatnenia, určených tiež v prílohe č. 4 Kritérium na vyhodnotenie ponúk, pravidlá jeho uplatnenia a pravidlá elektronickej aukcie týchto súťažných podkladov, v Oznámení o vyhlásení verejného obstarávania a na základe pravidiel jeho uplatnenia.
5. **ELEKTRONICKÁ AUKCIA**
   1. Informácie týkajúce sa priebehu elektronickej aukcie, informácie o použitých elektronických zariadeniach, podmienkach a špecifikácii technického pripojenia, informácie, ktoré budú uchádzačom sprístupnené v priebehu elektronickej aukcie, podmienky, za ktorých môže uchádzač predkladať nové ceny, sú uvedené v prílohe č. 4 Kritérium na vyhodnotenie ponúk, pravidlá jeho uplatnenia a pravidlá elektronickej aukcie týchto súťažných podkladov.
   2. Elektronická aukcia zákazky prebehne samostatne.

**Vyhodnotenie splnenia podmienok účasti**

1. **POSÚDENIE SPLNENIA PODMIENOK ÚČASTI**
   1. Hodnotenie splnenia podmienok účasti bude založené na preskúmaní splnenia podmienok účasti uvedených v prílohe č. 3 Súťažných podkladov.
   2. Komisia pri vyhodnotení splnenia podmienok účasti uchádzačov týkajúcich sa technickej spôsobilosti alebo odbornej spôsobilosti podľa zákona zohľadní referencie uchádzačov uvedené v evidencii referencií podľa § 12 zákona č. 343/2015 Z. z., ak takéto referencie existujú.
   3. Komisia posúdi splnenie podmienok účasti týkajúcich sa osobného postavenia uchádzačov v tomto verejnom obstarávaní v súlade s Oznámením o vyhlásení verejného obstarávania a týmito súťažnými podkladmi a to vždy, keď to bude potrebné v súlade so zákonom.
2. **VYSVETĽOVANIE DOKLADOV NA PREUKÁZANIE SPLNENIA PODMIENOK ÚČASTI**
   1. Verejný obstarávateľ podľa zákona písomne – elektronickými prostriedkami, spôsobom určeným funkcionalitou EKS, požiada uchádzača o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť alebo splnenie podmienky účasti. Uchádzač doručí vysvetlenie a doplnenie predložených dokladov, resp. doplnenie predložených dokladov verejnému obstarávateľovi písomne – elektronickými prostriedkami, spôsobom určeným funkcionalitou EKS v lehote do 2 pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu. Verejný obstarávateľ môže pre vylúčenie akýchkoľvek pochybností požiadať uchádzača v rámci vysvetlenia a doplnenia predložených dokladov, o predloženie vysvetlenia a doplnenia predložených dokladov, resp. o doplnenie predložených dokladov aj v písomnej - v listinnej podobe, ktoré uchádzač v tomto prípade doručí v lehote do 5 pracovných dní odo dňa doručenia žiadosti, pokiaľ verejný obstarávateľ neurčil dlhšiu lehotu.
   2. Verejný obstarávateľ podľa zákona písomne – elektronickými prostriedkami, spôsobom určeným funkcionalitou EKS, požiada uchádzača o nahradenie inej osoby, prostredníctvom ktorej preukazuje technickú alebo odbornú spôsobilosť, ak existujú dôvody na vylúčenie. Ak verejný obstarávateľ neurčí dlhšiu lehotu, uchádzač je tak povinný urobiť do 2 pracovných dní odo dňa doručenia žiadosti.
3. **VYLÚČENIE UCHÁDZAČA** 
   1. Verejný obstarávateľ podľa zákona vylúči z verejného obstarávania uchádzača, ak
      1. nesplnil podmienky účasti,
      2. predložil neplatné doklady; neplatnými dokladmi sú doklady, ktorým uplynula lehota platnosti,
      3. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,
      4. pokúsil sa neoprávnene ovplyvniť postup verejného obstarávania,
      5. pokúsil sa získať dôverné informácie, ktoré by mu poskytli neoprávnenú výhodu,
      6. konflikt záujmov podľa § 23 zákona nemožno odstrániť inými účinnými opatreniami,
      7. pri posudzovaní odbornej spôsobilosti preukázateľne identifikoval protichodné záujmy uchádzača, ktoré môžu nepriaznivo ovplyvniť plnenie zákazky,
      8. nepredložil po písomnej žiadosti vysvetlenie alebo doplnenie predložených dokladov v určenej lehote,
      9. nepredložil po písomnej žiadosti doklady nahradené jednotným európskym dokumentom v určenej lehote,
      10. nenahradil inú osobu, prostredníctvom ktorej preukazuje splnenie podmienok účasti technickej alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,
      11. nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote do piatich pracovných dní odo dňa doručenia žiadosti podľa zákona, ak verejný obstarávateľ neurčil dlhšiu lehotu,

a to vždy, keď to bude v súlade so zákonom potrebné podľa vyhodnotenia splnenia podmienok účasti.

* 1. Uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) zákona č. 343/2015 Z. z. alebo sa na neho vzťahuje dôvod na vylúčenie podľa   
     § 40 ods. 6 písm. d) až f) a ods. 7 zákona č. 343/2015 Z. z., je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.
  2. Uchádzač, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy podľa § 40 ods. 8 druhej vety zákona č. 343/2015 Z. z., ak je toto rozhodnutie vykonateľné v Slovenskej republike.
  3. Verejný obstarávateľ posúdi opatrenia na vykonanie nápravy podľa § 40 ods. 8 druhej vety zákona č. 343/2015 Z. z. predložené uchádzačom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené uchádzačom považuje verejný obstarávateľ za nedostatočné, vylúči uchádzača z verejného obstarávania.
  4. Uchádzača z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.
  5. Uchádzačovi bude písomne – elektronickými prostriedkami, spôsobom určeným funkcionalitou EKS, oznámené jeho vylúčenie s uvedením dôvodu vylúčenia a lehoty, v ktorej môže byť doručená námietka podľa zákona.

**Prijatie ponuky**

1. **INFORMÁCIA O VÝSLEDKU VYHODNOCOVANIA PONÚK**
   1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až desiatom mieste v poradí v súlade so zákonom č. 343/2015 Z. z. a v súlade s týmito súťažnými podkladmi. Ak dôjde k vylúčeniu uchádzača alebo uchádzačov, verejný obstarávateľ vyhodnotí následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až desiatom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov, alebo tak, aby uchádzači umiestnení na prvom až desiatom mieste v novo zostavenom poradí spĺňal podmienky účasti. Verejný obstarávateľ písomne – elektronickými prostriedkami, spôsobom určeným funkcionalitou EKS, požiada uchádzačov o predloženie naskenovaných kópií originálnych alebo úradne osvedčených kópií dokladov preukazujúcich splnenie podmienok účasti v lehote nie kratšej ako 5 pracovných dní odo dňa doručenia žiadosti a vyhodnotí ich podľa zákona.
   2. Verejný obstarávateľ po vyhodnotení ponúk, po skončení postupu podľa predošlého bodu týchto súťažných podkladov a po odoslaní všetkých Oznámení o vylúčení uchádzača/uchádzačov bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na Elektronickej tabuli. Úspešnému uchádzačovi oznámi, že verejný obstarávateľ jeho ponuku prijíma. Súčasne ostatným neúspešným uchádzačom verejný obstarávateľ oznámi, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača. informácie o charakteristikách a výhodách jeho ponuky s uvedením lehoty, v ktorej môže byť doručená námietka podľa zákona.

# Časť VI.

**INFORMÁCIE O ZMLUVE**

1. **TYP ZMLUVY**
   1. Uchádzač, ktorý bude predkladať ponuku, predloží návrh Zmluvy (ďalej len ,,zmluva“) obsahujúci obchodné a zmluvné podmienky, predložené verejným obstarávateľom, ktorý tvorí neoddeliteľnú súčasť týchto súťažných podkladov ako Príloha č. 7. Návrh zmluvy. Uchádzač doplní identifikačné údaje, meno a podpis/y štatutárneho/ich orgánu/ov uchádzača, alebo osoby oprávnenej konať v mene uchádzača.
   2. Neoddeliteľnou súčasťou Zmluvy uzavretej s úspešným uchádzačom bude:
2. Technická špecifikácia,
3. Zoznam tretích strán/subdodávateľov (ak je uplatniteľné).
   1. Obchodné a zmluvné podmienky stanovené verejným obstarávateľom v Zmluve nie je prípustné uchádzačom meniť.
   2. Úspešný uchádzač ako dodávateľ je povinný sa zaviazať, že strpí výkon kontroly/auditu súvisiaceho s dodávaným tovarom a poskytnutými službami a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
4. **UZAVRETIE ZMLUVY**
   1. Zmluva bude uzatvorená s úspešným uchádzačom.
   2. Uzavretá Zmluva nesmie byť v rozpore so súťažnými podkladmi a s ponukou predloženou úspešným uchádzačom a výsledkom elektronickej aukcie.
   3. Zmluva s úspešným uchádzačom, ktorého ponuka bola prijatá, bude uzavretá najskôr jedenásty deň odo dňa odoslania informácie o výsledku vyhodnocovania ponúk podľa § 56 zákona, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona č. 343/2015 Z. z. alebo ak neboli doručené námietky podľa zákona.
   4. Bez toho, aby boli dotknuté ustanovenia zákona súvisiace s uzavretím Zmluvy, ak boli doručené námietky podľa zákona č. 343/2015 Z. z., verejný obstarávateľ môže uzavrieť Zmluvu s úspešným uchádzačom, ak nastane jedna zo skutočností uvedených v § 56 ods. 6 zákona.
   5. Verejný obstarávateľ neuzavrie Zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon   
      č. 315/2016 Z. z. o registri partnerov verejného sektora a o zmene a doplnení niektorých zákonov.
   6. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona. Úspešný uchádzač bude verejným obstarávateľom na jej uzavretie písomne vyzvaný.
   7. Úspešný uchádzač pred podpisom Zmluvy predloží verejnému obstarávateľovi v origináli všetky doklady, ktorými preukazuje splnenie podmienok účasti podľa týchto súťažných podkladov a oznámenia o vyhlásení verejného obstarávania v tomto verejnom obstarávaní, a ktoré predložil ako naskenované kópie týchto originálov alebo ich úradne osvedčených kópií.
   8. Ak úspešný uchádzač odmietne uzavrieť Zmluvu alebo nie sú splnené povinnosti podľa § 56 ods. 8 zákona, verejný obstarávateľ bude postupovať v súlade s § 56 zákona.
   9. Verejný obstarávateľ vyžaduje, aby úspešný uchádzač najneskôr v čase uzavretia Zmluvy:
      1. uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade so zákonom a platným nariadením o ochrane osobných údajov (GDPR),
      2. v prípade skupiny dodávateľov – predložil zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 19.1 týchto súťažných podkladov.
   10. Verejný obstarávateľ si vyhradzuje právo odstúpiť od Zmluvy uzavretej s úspešným uchádzačom, ktorý nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.